
Nr. 36277 / 21.10.2026

ANUNȚ
Campanie de vaccinare antirabică a vulpilor 


	Primăria municipiului Câmpulung Moldovenesc informează cetățenii că, în perioada octombrie - noiembrie 2026, pe teritoriul județului Suceava se desfășoară campania de vaccinare antirabică a vulpilor, prin distribuirea de momeli vaccinale pe cale aeriană.

	Conform informării transmise de Consiliul Județean Suceava, în baza comunicării Direcției Sanitare Veterinare și pentru Siguranța Alimentelor Suceava, acțiunile au început la data de 13 octombrie 2026 și au ca scop prevenirea și combaterea rabiei la vulpi.

	Campania face parte din programul național de vaccinare antirabică a vulpilor, desfășurat în perioada septembrie–noiembrie 2026, cu sprijinul Uniunii Europene și al Guvernului României.

	Rugăm cetățenii să respecte indicațiile din materialele informative afișate (la avizierul local, sediul Primăriei, sediul Pieței Agroalimentare) și recomandările autorităților sanitare veterinare.

	Pentru informații suplimentare privind desfășurarea campaniei, vă puteți adresa Direcției Sanitare Veterinare și pentru Siguranța Alimentelor Suceava.

	Vă mulțumim pentru sprijin și colaborare!

PRIMAR,
Negură Mihăiță

